APROBACIÓN DEFINITIVA DE MODIFICACIÓN DAS BASES DE EXECUCIÓN ORZAMENTARIA
ADMINISTRACIÓN LOCAL — Municipal — Estrada, A (Presupostos e cadros de persoal, 08/09/2015)

Aprobado definitivamente o expediente nº 1/2015 de modificación das bases 48ª e Adicional única de execución do orzamento, consonte o acordo plenario do 6 de agosto último, contra o que non se presentou reclamación ningunha no prazo anunciado no Boletín Oficial da Provincia do 13 do mesmo mes, procédese á publicación establecida no artigo 169.3 do Texto refundido da Lei reguladora das facendas locais (Real Decreto Lexislativo 2/2004, do 5 de marzo), en cumprimento do disposto no artigo 38.1 do R. Decreto 500/1990, do 20 de abril. A redacción das bases modificadas queda como segue: 1º) As indemnizacións por asistencias a órganos colexiados correspondentes aos membros da corporación que non teñan recoñecida dedicación exclusiva ou parcial serán de 72,12 euros por cada sesión, presidencias incluídas, Cando deban asistir a reunións de órganos similares en representación do Concello percibirán 72,12 euros por asistencia.2º) Aqueles membros do Concello que realicen comisións de servizos fóra do termo municipal terán dereito a ser indemnizados mediante dietas polo importe establecido para o grupo 1º no R. D. 462/2002 do 24 de maio, e actualizacións posteriores; de igual xeito, aboaráselles os gastos de locomoción. Os interesados poderán optar por ser indemnizados dos gastos realmente realizados, achegando, neste caso, os xustificantes de todos os gastos (facturas, etc.). As comisións d e servizo con dereito a indemnizacións levaranse a cabo en virtude de acordo de órganos colexiados ou Resolucións da Alcaldía.”. O Regulamento de Organización, Funcionamento e Réxime Xurídico das Corporacións Locais, aprobado polo Real Decreto 2568/1986, do 28 de novembro, establece no seu artigo 27: "Na medida das posibilidades funcionais da organización administrativa da entidade local, os diversos grupos políticos dispoñerán na sé da mesma dun despacho ou local para reunirse de maneira independente e recibir visitas de cidadáns, e o presidente ou o membro da corporación responsable da área de réxime interior poñerá á súa disposición unha infraestrutura mínima de medios materiais e persoais. Ante a imposibilidade de dar cumprimento ó expresado precepto, dotando aos grupos políticos de locais nas dependencias municipais e dunha infraestrutura mínima de medios materiais e persoais, como se puxo de manifesto nos reiterados intentos de levalo a cabo, e tendo en conta o previsto no artigo 73-3 da Lei 7/1985 de Bases de Réxime Local, segundo a redacción dada pola Lei 11/1999, e o acordo plenario do 2 de febreiro de 2012, fíxase unha cantidade por grupo político de 375,00 euros mensuais e 24,04 euros por concelleiro e mes. Estas cantidades aboaranse a cada grupo político na conta que indique o portavoz de cada grupo, coas limitacións e obrigas que determina o referido artigo 73-3 da Lei 7/1985. As ditas dotacións non poderán destinarse ó pagamento de retribucións de persoal de calquera tipo ó servizo da corporación ou á adquisición de bens que poidan constituír activos fixos de carácter patrimonial. O grupo municipal deberá levar unha contabilidade adecuada e conservar os correspondentes xustificantes, que porán a disposición do Pleno sempre que este o pida. No seu caso, poderá solicitar o informe do Interventor acerca do cumprimento das normas que rexen estas prestacións.” A Estrada, 2 de setembro de 2015.—O Alcalde, José C. López Campos.